மேக் மினியும் பல வருடங்களாக எந்த ஓர் அப்டேட்டும் இல்லாமல் இருந்து வந்தது. கடைசியாக இதிலும் மாற்றங்கள் செய்து புதிய மேக் மினியை நேற்று அறிமுகப்படுத்தியது ஆப்பிள். சிறிய கையடக்க கம்ப்யூட்டர் போன்ற இதில் டிஸ்ப்ளே மற்றும் கீபோர்டு மாட்டிக்கொண்டால் PC போலப் பயன்படுத்திக்கொள்ளலாம். எல்லாவற்றிலும் சமீபத்திய தொழில்நுட்பங்கள் சேர்க்கப்பட்டுள்ள இது உங்கள் தேவைக்கேற்ப Quadcore 8th-gen Intel Core ரக புராசஸர்களில் தொடங்கி பல வடிவங்களில் கிடைக்கும். இதிலும் ஆப்பிளின் பாதுகாப்பு சிப்பான T2 பொருத்தப்பட்டுள்ளது. மவுஸ், கீபோர்டு போன்ற மற்ற சாதனங்களைக் கனெக்ட் செய்யவும் எக்கச்சக்க போர்ட்டுகளை தருகிறது ஆப்பிள். 4 தண்டர்போல்ட், 3 டைப்-சி, 1 HDMI 2.0, ஈதர்நெட் மற்றும் 3.5mm ஹெட்போன் ஜாக் இதில் அடங்கும். இதன் விலை இந்தியாவில் சுமார் 76,000 ரூபாயிலிருந்து ( 8GB RAM + 128GB SSD ) தொடங்கும் என எதிர்பார்க்கலாம்.